b'\n_START_ARTICLE_\nMaggie Benelli\n_START_SECTION_\nFamilie\n_START_PARAGRAPH_\nMaggie Benelli var utenomekteskapelig datter av Ferdinandine Charlotte Wilhelmine Bendziulli og Rudolph Neumann. I 1886 fikk hun i K\xc3\xb8benhavn s\xc3\xb8nnen Carl Axel Poul Bendziulli. Ved hans d\xc3\xa5p var barnefarens navn ikke oppgitt. Maggie Benelli ble i 1899 gift med skuespiller og billedhugger S\xc3\xa6bj\xc3\xb8rn Buttedahl. Hun var mor til til skuespiller og danser Ellen Sinding, gift med regiss\xc3\xb8ren Leif Sinding.\n_START_SECTION_\nLiv og virke\n_START_PARAGRAPH_\nBenelli debuterte 2. oktober 1883 ved Det kongelige Teater i K\xc3\xb8benhavn, hvor hun forble ansatt til september 1885. I perioden 1890-1893 var hun ved Dagmarteatret i den danske hovedstaden. Sommeren 1884 reiste hun til Kristiania med Albert Helsengreens selskap. Dette ensemblet opptr\xc3\xa5dte p\xc3\xa5 Christiania Tivoli i perioden 14. juni til 7. august dette \xc3\xa5ret. I 1894-1896 var hun tilknyttet Olaus Olsens omreisende teaterselskap, hvor hun blant annet medvirket i flere stykker av Vilhelm Krag._NEWLINE_Senere var Benelli pianist ved flere turn\xc3\xa9selskaper, blant annet ved Johannes Dehns norske selskaps revyturn\xc3\xa9 v\xc3\xa5ren 1902, og h\xc3\xb8sten samme \xc3\xa5r ved Norske Sk\xc3\xa5despelars\xc3\xa4llskapet. I 1905 reiste hun som skuespiller p\xc3\xa5 turn\xc3\xa9 med Ibsens Gengangere. I 1909 var hun p\xc3\xa5 turn\xc3\xa9 med den danske teaterlederen August Rasmussen._NEWLINE_I Helsingfors gestaltet hun rollen som fru Helene Alving i Ibsens Gengangere. Hennes ektemann, som selv spilte Osvald i dette stykket, fremholdt denne rollen som hustruens aller beste.'